

ALŪKSNES NOVADA PAŠVALDĪBA

**LICENCĒŠANAS KOMISIJA**

Dārza iela 11, Alūksne, Alūksnes novads, LV – 4301, tālrunis: 64381496, e-pasts: [dome@aluksne.lv](mailto:dome@aluksne.lv)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē

SĒDES PROTOKOLS

2025.gada 10.aprīlī Nr.13

Sēde sākta pulksten 15.30 sēde slēgta pulksten 16.10

Sēdes norises vieta: Dārza iela 11, Alūksnē, Alūksnes VPVKAC 1.stāvā

Sēdi vada: komisijas priekšsēdētāja Māra KOVAĻENKO

Sēdi protokolē: komisijas locekle Everita BALANDE

Sēdē piedalās Licencēšanas komisijas locekļi: Māra KOVAĻENKO, Everita BALANDE, Sanita RIBAKA

Sēdē nepiedalās: komisijas locekle Sanita BĒRZIŅA, atrodas atvaļinājumā

Darba kārtībā:

1. Alūksnes Sporta skolas iesnieguma izskatīšana.
2. SIA “ND ZUTIS” iesnieguma izskatīšana.
3. **Alūksnes Sporta skolas iesnieguma izskatīšana**

M.KOVAĻENKO iepazīstina ar 09.04.2025. Alūksnes Sporta skolas iesniegumu par ielu slēgšanu Alūksnes novada pašvaldības un Gulbenes novada Sporta pārvaldes sadarbībā ar biedrību “VELORĪTS” rīkoto sacensību “Bānīša kauss 2025 jeb Apsteidz tvaiku!” laikā 03.05.2025.

Atklāti balsojot : “par” 3; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz Ministru kabineta 19.01.2016. noteikumiem Nr.42 “Kārtība, kādā aizliedzama vai ierobežojama satiksme” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.7.p., 9.8. p.,

Pasākuma “Bānīša kauss 2025 jeb Apsteidz laiku!” norises nodrošināšanai atļaut slēgt satiksmi Jāņkalna ielā posmā no Tālavas ielas līdz Viestura ielai, Viestura ielā posmā no Jāņkalna ielas līdz Merķeļa ielai, Brīvības ielā posmā no Merķeļa ielas līdz Jāņkalna ielai 2025.gada 3.maijā laikā no pulksten 09.00 līdz pulksten 12.00.

*Notiek diskusija par pasākuma norisi.*

**2.SIA “ND ZUTIS” iesnieguma izskatīšana**

M.KOVAĻENKO informē, ka pašvaldībā 09.04.2025. saņemts iesniegums no SIA “ND ZUTIS” par speciālās licences izsniegšanu komercdarbībai zvejniecībā hidrotehniskajā būvē “Zušķērājs”. Paskaidro, ka pašvaldības aģentūra “ALJA” noslēgusi zvejas tiesību nomas līgumu Nr.ALJA/3-17/21/16 ar SIA “ND ZUTIS” uz 5 gadiem, t.i. līdz 31.12.2025., lūgums saskaņots ar pašvaldības iestādes “ALJA” direktoru M.LIETUVIETI. Informē, ka licenci izsniegs pašvaldības iestāde “ALJA”, bet lēmumu pieņems Licencēšanas komisija.

Atklāti balsojot : “par” 3; “pret” nav; “atturas” nav,

LICENCĒŠANAS KOMISIJA NOLEMJ:

Saskaņā ar 08.09.2009. Ministru kabineta noteikumiem Nr.1015 „Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.1.p.,

1. Izsniegt SIA “ND ZUTIS”, reģistrācijas numurs 40203299616, speciālo atļauju (licenci) nodarboties ar komercdarbību zvejniecībā hidrotehniskajā būvē “Zušķērājs” uz Alūksnes upes Alūksnes ezera iztekā, īpašumā “Tacis”, Jaunalūksnes pagastā, Alūksnes novadā.

2. Licences derīguma termiņš no 2025.gada 10.aprīļa līdz 2025.gada 31.decembrim.

3. Valsts nodeva piemērojama 14,23 EUR apmērā.

4. Atbildīgais par lēmuma izpildi pašvaldības iestādes “ALJA” direktors M.LIETUVIETIS.

Sēdes vadītāja M.KOVAĻENKO………………………………

Protokoliste, komisijas locekle E.BALANDE …………………………………..

Komisijas locekle S.RIBAKA………………………………………